**Uddannelsesprogram**

**Lægerne**

**Algade 17**

**Region Sjælland**

***Almen Medicin***

Marts 2024

**1.Indledning**

Dette er uddannelsesprogrammet for alle uddannelseslæger hos Lægerne Algade 17.

Vi sætter uddannelse og udvikling højt i vores praksis og har vundet FYAM prisen i 2022 for at gøre en særlig indsats for at fremme uddannelseslægers aktive rolle i lægehuset.

Der uddannes KBU-læger, introlæger og fase 1, 2 og 3 læger. Derudover er praksis aktiv i uddannelsen af lægestuderende i forbindelse med deres undervisningsophold. Vi modtager også læger på udveksling fra andre lande.

Vi lægger stor vægt på, at du som uddannelseslæge i vores klinik får et godt og læringsrigt ophold. Vi forventer, at du selv bidrager til dette ved at indgå i en gensidig åben og ærlig dialog, da god uddannelse opstår i et samspil mellem uddannelseslæge og tutorlæge.

**2.Læringsstrategier**

Uddannelsesplan; Når du starter din uddannelsesstilling, skal du sammen med din tutorlæge lave en plan for, hvordan du opnår dine obligatoriske kompetencer. Der ligger en skabelon til en uddannelsesplan på vores hjemmeside, som du kan printe. Vi vil gennemgå uddannelsesplanen ved din introduktionssamtale, som typisk finder sted inden for de første 14 dage i praksis. Vi anbefaler, at du sætter fokus på at opfylde 1-2 kompetencer pr mdr. – og at du løbende får dem kompetencevurderet mhp. at få dem godkendt. Uddannelsesplanen opdateres løbende til justeringssamtalerne.

**Supervision;** Du vil dagligt have afsat 30 min til supervision med din tutorlæge eller de øvrige praktiserende læger i tutorlægens fravær. Vi vil sigte efter, at du får supervision med forskellige læger, fordi andre yngre læger har værdsat dette skift. Det varierer om vi vil gennemgå dagens patienter eller en særlig problemstilling alt efter hvad du og tutorlægen finder behov for.

Der er løbende/ad hoc supervision i løbet af dagen, og du kan altid bare banke på, hvis du ikke kan komme videre i dit program uden hjælp.

Det er muligt for dig at optage nogle konsultationer til senere gennemgang via app’en supervisionsportalen, som kan downloades på din telefon mhp. efterfølgende kompetencevurdering.

Undervisning; Vi forventer, at du, som os i praksis, tager del i undervisningen og udvikling af praksis og selv underviser i minimum et frivilligt emne, mens du er i din uddannelsesstilling hos os. Det er meget lærende at skulle undervise i et emne – i nogle stillingstyper (ex intro) er det et krav for godkendelse.

# 3.Kompetencevurdering/evaluering

**Kompetencevurdering;** Alle læringsmål (kompetencer) fra målbeskrivelsen skal gennemgås ved kompetencevurdering med din tutorlæge. Til dette bruges forskellige evalueringsmetoder, som du vil blive introduceret for løbende.

Se konkret målbeskrivelse for din specifikke uddannelsesstilling samt oversigt over kompetencer på [www.uddannelseslaege.dk](http://www.uddannelseslaege.dk)

Det anbefales at du bruger hjemmesiden jævnligt til at klargøre kompetencer og evt. oploade notater til brug ved kompetencevurdering. Husk at der ikke må stå CPR numre derinde, men man kan skrive dato for hvornår man har set patienten.

# 4.Kursusaktivitet

I løbet af din uddannelsesstilling skal du på en række obligatoriske kurser og temadage. Disse vil blive nærmere gennemgået når du skal på introduktionskursus i regionen.

Du kan se en oversigt over kurserne på linket nedenfor. Vær opmærksom på give klinikken besked om dine kursusdage i god tid og gerne allerede fra starten af dit forløb.

[Obligatoriske lægekurser - Region Sjælland - Vi er til for dig (regionsjaelland.dk)](https://www.regionsjaelland.dk/job-og-uddannelse/efteruddannelse/laegelig-videreuddannelse/obligatoriske-laegekurser)

​KBU og Introlæger bliver fordelt i sparringsgrupper med andre uddannelseslæger. Det er obligatorisk at deltage i sparringsgruppemøderne og en rigtig god måde at lære sine kollegaer at kende. Grupperne administreres af Sekretariatet for Lægeuddannelse, og hvis du ikke automatisk bliver tildelt en gruppe kan du kontakte dem via [rs-lvu@laegeuddannelsen.dk](mailto:rs-lvu@laegeuddannelsen.dk)

## Uddannelsesdage

Det er muligt at arrangere uddannelsesdage fx til besøg i speciallægepraksis efter aftale med os. Det er dit eget ansvar at planlægge dagene og bede om fri i god tid.

# 5.Evaluering af den lægelige videreuddannelse

Inden du slutter i uddannelsesforløb hos os, skal du huske at evaluere dit ophold på [www.uddannelseslaege.dk](http://www.uddannelseslaege.dk). For at vi kan lære fra uddannelseslæge til uddannelseslæge og evt. tilrette et uddannelsesforløb, vil vi meget gerne også lave en mundtlig evaluering med dig ifm. din slutsamtale i praksis, ligesom vi også meget gerne løbende modtager feedback fra dig til os som uddannelsessted.

# 6. Sygdom

Hvis du bliver syg bedes du kontakte en af os læger telefonisk kl. 7-7.30, og hvis der ikke opnås kontakt skriv da en sms og ring til klinikkens akutnummer, når klinikken åbner kl. 8.

Vær opmærksom på at du max må have 10% fravær for at få godkendt din uddannelsesstilling (med til fravær tæller sygdom, graviditet og barsel, omsorgsdage og anden orlov).

# 7. Lægevagter

Under din uddannelsesstilling skal du selv være opmærksom på at få taget de obligatoriske lægevagter. Du kan læse mere om hvor mange og hvilke typer af vagter på nedenstående link, i målbeskrivelsen eller i din logbog.

<https://www.laegeuddannelsen.dk/CustomerData/Files/Folders/18-almen-medicin/1497_kvalifikationskort-7-l%C3%A6gevagt-01-07-2018.pdf>

# 7.Nyttige kontakter og links

Telefon til praksis (bagom-nummer): 40157222

Mail til praksis: [laegernealgade17@algade17.dk](mailto:laegernealgade17@algade17.dk)

Klinikkens hjemmeside med mange nyttige oplysninger: [www.Algade17.dk](http://www.Algade17.dk)

**Sekretariat for Lægeuddannelsen i Region Sjælland**:

Mail: [rs-lvu@regionsjaelland.dk](mailto:rs-lvu@regionsjaelland.dk)

Hjemmeside: [Den Lægelige Videreuddannelse - Region Sjælland - Vi er til for dig (regionsjaelland.dk)](https://www.regionsjaelland.dk/job-og-uddannelse/den-laegelige-videreuddannelse)

[Almen Medicin - Region Sjælland - Vi er til for dig (regionsjaelland.dk)](https://www.regionsjaelland.dk/job-og-uddannelse/den-laegelige-videreuddannelse/specialer/almen-medicin)

**Brug for hjælp?**

Har du brug for hjælp i din uddannelse er du altid velkommen til at kontakte Lægeuddannelsen i Region Sjælland -Du kan her finde kontaktoplyser på praksisuddannelseskonsultanter (PUK) eller den yngre almenmedicinske uddannelseskoordinator DYNAMU: [Kontakt - Region Sjælland - Vi er til for dig (regionsjaelland.dk)](https://www.regionsjaelland.dk/job-og-uddannelse/den-laegelige-videreuddannelse/kontakt)

**Specialeselskabets hjemmeside**

[www.dsam.dk](http://www.dsam.dk) og [www.fyam.dk](http://www.fyam.dk)

**Sundhedsstyrelsens målbeskrivelse for almen medicin**

<https://www.sst.dk/-/media/Viden/Uddannelse/Uddannelse-af-speciall%C3%A6ger/Maalbeskrivelser/Almen-medicin/Almen_medicin_2013_p3.ashx?la=da&hash=AEA93D7F50008942931ADCA3E0503F74A5C19580>

# 

# 7. Bilag: kompetencevurderingsmetoder

[KV1 Struktureret vejledersamtale](https://secure.logbog.net/File_Get.dt?FileID=19&FileKey=f368b7bfc06e0bd653d9)

[KV2 Struktureret observation af konsultation](https://secure.logbog.net/File_Get.dt?FileID=18&FileKey=72bb163c29eb28769190)

[KV3 360 graders feedback udleveringsskema](https://secure.logbog.net/File_Get.dt?FileID=17&FileKey=0c1661e6c39343dd3798)

[KV4 Struktureret observation af en procedure](https://secure.logbog.net/File_Get.dt?FileID=15&FileKey=3f7682c69addb57293d7)

[KV5 Vurdering af refleksionsevne](https://secure.logbog.net/File_Get.dt?FileID=14&FileKey=aa7cdff217598c3cb89f)

[Eks. på mindmap](https://secure.logbog.net/File_Get.dt?FileID=6&FileKey=28ab7b13660808128d4a)